**Divu profesionālās prakses gadījumu analīze**

Ar divu profesionālās prakses gadījumu analīzi psihologs sertifikācijas pārbaudījuma laikā apliecina psihologa kompetenci (saskaņā ar MK noteikumu Nr. 301, 31.punktu), tai skaitā psihologa zināšanas, prasmes un izpratni par psiholoģijas prakses jaunākajām atziņām, psihologu profesionālās ētikas un tiesiskā regulējuma principiem, tostarp bērnu tiesību aizsardzības jautājumiem, kā arī jautājumiem, kas saistīti ar psiholoģijas zinātnes dažādām jomām, atbilstoši paredzamajai psihologa profesionālās darbības jomai (saskaņā ar MK noteikumu Nr. 301, 32.punktu).

Psihologs pārbaudījuma ietvaros sertifikācijas komisijai:

(1) iesniedz divas profesionālās prakses gadījumu analīzes (atbilstoši profesionālās prakses gadījumu analīzes vadlīnijām (sk. 1.pielikumu, 2.pielikumu, Darba un organizācijas psiholoģijas un militārās psiholoģijas darbības jomai sk. 1.1.pielikumu un 2.1.pielikumu). Iesniedzamie profesionālās prakses gadījumu veidi atspoguļoti 1.tabulā;

(2) prezentē (mutvārdos) vienu no diviem profesionālās prakses gadījumiem atbilstoši sertifikācijas komisijas izvēlei (prezentācijas ilgums – līdz 15 minūtēm);

(3) atbild uz sertifikācijas komisijas uzdotajiem jautājumiem par profesionālo darbību un abu profesionālās prakses gadījumu analīzēm.

Iesniedzamie profesionālās prakses gadījumu veidi, atbilstoši psihologa profesionālās darbības jomai 1.tabula

|  |  |
| --- | --- |
| ***Psihologa profesionālās darbības jomas*** | **Profesionālās prakses gadījumu veidi** |
| **Izglītības un skolu psiholoģija**  **Darba un organizāciju psiholoģija**  **Klīniskā un veselības psiholoģija**  **Juridiskā psiholoģija**  **Militārā psiholoģija** | Divi profesionālās prakses gadījumi:  Pirmais gadījums – Psiholoģiskās izpētes (novērtēšanas) gadījums, kas ietver prakses gadījuma analīzi: psiholoģiskās izpētes procesa analītisko aprakstu, psihologa atzinumu, psiholoģiskās izpētes metožu protokolus, sadarbības pārskatu.  Otrais gadījums ir pēc izvēles:  - Psiholoģiskās izpētes (novērtēšanas) gadījums, kas ietver prakses gadījuma analīzi: psiholoģiskās izpētes procesa analītisko aprakstu, psihologa atzinumu, psiholoģiskās izpētes metožu protokolus, sadarbības pārskatu  vai  - Psiholoģiskās konsultēšanas individuāli\* gadījuma analīze: psiholoģiskās konsultēšanas procesa analītiskais apraksts, 10 minūšu garš psiholoģiskās konsultēšanas sarunas atšifrējums (transkripts) (sagatavots pēc noteikta parauga, sk. 2.tabulā).  *\*darba un organizāciju psihologi un militārie psihologi var prezentēt arī grupas konsultēšanas gadījumu* |
| **Konsultatīvā psiholoģija** | Divi profesionālās prakses gadījumi:  Psiholoģiskās konsultēšanas individuāli gadījuma analīze: psiholoģiskās konsultēšanas procesa analītiskais apraksts, 10 minūšu garš psiholoģiskās konsultēšanas sarunas atšifrējums (transkripts) (sagatavots pēc noteikta parauga, sk. 2.tabulā).un divi sadarbības pārskati. |

1.pielikums

Prakses gadījuma analīzes vadlīnijas

Psiholoģiskā izpēte (novērtēšana)

Prakses gadījuma analīze ietver:

1. Psiholoģiskās izpētes (novērtēšanas) procesa analītisko aprakstu.

Jāapraksta:

1. Klienta dzimums, vecums, izglītība, nodarbošanās, ģimenes stāvoklis;
2. Kādos apstākļos notika psiholoģiskā izpēte (novērtēšana) (vieta, laiks, tikšanos reižu skaits, regularitāte, citu personu piedalīšanās, blakus apstākļi, u.c.);
3. Psiholoģiskās izpētes ierobežojumi, ja tādi bija;
4. Psiholoģiskās izpētes iemesls, kādēļ klients bija ieradies uz psiholoģisko izpēti, kas pasūtīja psiholoģisko izpēti. Klienta attieksme pret gaidāmo sadarbību ar psihologu, ja pats klients nav psiholoģiskās izpētes pasūtītājs;
5. Psiholoģiskās izpētes izvirzītā mērķa pamatojums;
6. Psiholoģiskajā izpētē izmantoto metožu izvēles pamatojums;
7. Kontakta un sadarbības veidošana ar klientu;
8. Psihologa atzinumā iekļautās pamatinformācijas par klientu atlases pamatojums;
9. Katras psiholoģiskajā izpētē izmantotās metodes rezultātu analīze un interpretācija;
10. Pamatojums, kā tika veidoti secinājumi un ieteikumi;
11. Atgriezeniskās saites sniegšana klientam (un citām personām, ja tāda ir sniegta) par psiholoģiskās izpētes rezultātiem;
12. Psihologa veiksmes un neveiksmes, veicot konkrēto psiholoģisko izpēti;
13. Cita papildu informācija, kuru psihologs uzskata par būtisku.

2. Psihologa atzinumu (atbilstoši Psihologa likuma 13.pantam).

3. Sadarbības pārskatu.

4.Psiholoģiskajā izpētē izmantoto metožu protokolus.

1.1. pielikums

Prakses gadījuma analīzes vadlīnijas. Psiholoģiskā izpēte (novērtēšana) – darba un organizāciju psiholoģijas un militārās psiholoģijas jomā

Prakses gadījuma analīze ietver:

1. Psiholoģiskās izpētes (novērtēšanas) procesa analītisko aprakstu.

Jāapraksta:

1. Novērtēšanā svarīga informācija par klientu: dzimums, vecums, izglītība, profesija un ieņemamais amats, cita informācija par klientu, ja tāda ir būtiska novērtēšanā;
2. Pasūtītāja organizācija (piemēram, organizācijas lielums, nozare, atrašanās vieta) un tiešais novērtēšanas pasūtītājs (organizācijas vadītājs, personāla vadītājs u.tml.);
3. Pasūtītāja sākotnējais nolūks psiholoģiskās izpētes (novērtēšanas) veikšanai;
4. Psiholoģiskās izpētes (novērtēšanas) mērķis un tā izvēles pamatojums;
5. Sadarbības ar pasūtītāju raksturojums un vienošanās par psiholoģiskās izpētes (novērtēšanas) procesa gaitu un rezultātiem (komunikācija ar pasūtītāja pārstāvjiem, rezultātu saņemšana u.tml.);
6. Apstākļi, kādos notika psiholoģiskā izpēte (novērtēšana) (vieta, laiks, tikšanos reižu skaits, citu personu piedalīšanās, blakus apstākļi u.c.);
7. Psiholoģiskās izpētes (novērtēšanas) ierobežojumi, ja tādi bija;
8. Psiholoģiskajā izpētē izmantoto metožu izvēles pamatojums;
9. Kontakta nodibināšana un sadarbības veidošana ar klientu, t.sk. klienta attieksme pret gaidāmo sadarbību ar psihologu, ja klients pats nav psiholoģiskās izpētes pasūtītājs;
10. Psihologa atzinumā iekļautās pamatinformācijas par klientu atlases pamatojums;
11. Psiholoģiskajā izpētē izmantoto metožu rezultātu pilna analīze un interpretācija;
12. Pamatojums secinājumiem un ieteikumiem;
13. Atgriezeniskās saites sniegšana pasūtītājam un klientam par psiholoģiskās izpētes (novērtēšanas) rezultātiem;
14. Pašanalīze: psihologa veiksmes un neveiksmes, veicot konkrēto psiholoģisko izpēti (novērtēšanu).
15. Cita papildu informācija, kuru psihologs uzskata par būtisku.

2. Psihologa atzinumu/novērtēšanas rezultātu kopsavilkumu (atbilstoši Psihologa likuma 13.pantam).

3. Sadarbības pārskatu.

4.Psiholoģiskajā izpētē izmantoto metožu protokolus.

2.pielikums

Prakses gadījuma analīzes vadlīnijas. Psiholoģiskā konsultēšana

Prakses gadījuma analīze ietver:

1. Psiholoģiskās konsultēšanas procesa analītisko aprakstu (3-7 lappušu apjomā).

**Jāapraksta**:

1) Klienta dzimums, vecums, izglītība, nodarbošanās, ģimenes stāvoklis;

2) Ar kādu jautājumu klients vērsās pie psihologa (paša klienta vārdiem);

3) Situāciju, ja pasūtītājs nav bijis pats klients (bet, piemēram, darba devējs, pedagogs, vecāks utt.), un kāda šajā gadījumā bija paša klienta attieksme, motivācija;

4) Pamatinformācija par klientu: īsa dzīves vēsture (pamatinformācija par vecāku ģimeni, bērnība, svarīgākie notikumi, attiecības);

5) Vienošanās noteikumi starp klientu un psihologu (konsultēšanas periods, sesiju daudzums, biežums, regularitāte tikšanās vieta);

6) Pēc vienošanās ar klientu izvirzītais konsultēšanas mērķis un tā izmaiņas konsultēšanas gaitā, ja tādas ir bijušas;

7) Klienta motivācijas, vajadzību un resursu izvērtējums;

8) Klienta problēmai un resursiem atbilstošas konsultēšanas pieejas izvēles pamatojums;

9) Kontakta un sadarbības veidošana ar klientu;

10) Konsultēšanas procesā apspriestās tēmas;

11) Konsultēšanas procesa efektivitātes izvērtējums;

12) Konsultēšanas procesa grūtības un ierobežojumi, ja tādi ir bijuši;

13) Atgriezeniskās saites sniegšana klientam;

14) Konsultēšanas procesa noslēgums.

Ja psihologs uzskata par būtisku, var konsultācijas gadījuma aprakstā iekļaut citu papildu informāciju.

2. 10 minūšu garu psiholoģiskās konsultēšanas sarunas atšifrējumu (transkriptu) (sagatavots pēc noteikta parauga, sk.2.tabulā).

Psiholoģiskās konsultēšanas sarunas atšifrējuma forma

2.tabula.

|  |  |  |  |
| --- | --- | --- | --- |
| **Dialoga teksts starp klientu un psihologu** | **Klienta neverbālās izpausmes** | **Kādas konsultēšanas prasmes lietojis psihologs** | **Psihologa pašanalīze vai pašrefleksijas par pielietoto konsultēšanas tehniku/prasmi (kas izdevās, ko varēja savādāk)** |

3.Sadarbības pārskatu.

2.1. pielikums

Prakses gadījuma analīzes vadlīnijas. Psiholoģiskā konsultēšana - darba un organizāciju psiholoģijas un militārās psiholoģijas jomā

Prakses gadījuma analīze ietver:

1. Psiholoģiskās konsultēšanas procesa analītisko aprakstu (3 -7 lappušu apjomā).

**Jāapraksta**:

1) Svarīga informācija par klientu: dzimums, vecums, izglītība, profesija un ieņemamais amats, cita informācija par klientu, piemēram, veselības stāvoklis, ģimenes stāvoklis, ja tāda ir būtiska konsultēšanā;

2) Ja psiholoģisko konsultēšanu pasūta pasūtītājs – pasūtītāja organizācija (piemēram, organizācijas lielums, nozare, atrašanās vieta) un tiešais psiholoģiskās konsultēšanas pasūtītājs (organizācijas vadītājs, personāla vadītājs u.tml.);

3) Ja psiholoģisko konsultēšanu pasūta pasūtītājs – pasūtītāja nolūks un mērķis klienta psiholoģiskai konsultēšanai;

4) Ja psiholoģisko konsultēšanu pasūta pasūtītājs – sadarbības ar pasūtītāju raksturojums un vienošanās par psiholoģiskās konsultēšanas procesa gaitu un rezultātiem, komunikāciju ar pasūtītāja pārstāvjiem;

6) Kontakta nodibināšana un sadarbības veidošana ar klientu, t.sk. klienta attieksme pret gaidāmo sadarbību ar psihologu, ja klients pats nav psiholoģiskās konsultēšanas pasūtītājs;

7) Klienta paša jautājums/pasūtījums psiholoģiskai konsultēšanai;

8) Pēc vienošanās ar klientu izvirzītais konsultēšanas mērķis un tā izmaiņas konsultēšanas gaitā, ja tādas ir bijušas;

9) Vienošanās noteikumi starp klientu un psihologu (konsultēšanas periods, sesiju daudzums, biežums, regularitāte tikšanās vieta);

10) Klienta motivācijas, vajadzību un resursu izvērtējums;

11) Klienta problēmai un resursiem atbilstošas konsultēšanas pieejas izvēles pamatojums;

12) Konsultēšanas procesā apspriestās tēmas;

13) Konsultēšanas procesa efektivitātes izvērtējums;

14) Konsultēšanas procesa grūtības un ierobežojumi, ja tādi ir bijuši;

13) Konsultēšanas procesa noslēgums un atgriezeniskās saites sniegšana klientam;

14) Atgriezeniskās saites sniegšana pasūtītājam par konsultēšanas gaitu un rezultātiem (ja tāda bija paredzēta);

15) Pašanalīze: psihologa veiksmes un neveiksmes, veicot psiholoģisko konsultēšanu.

16) Cita papildu informācija, kuru psihologs uzskata par būtisku.

2. 10 minūšu garu psiholoģiskās konsultēšanas sarunas atšifrējumu (transkriptu) (sagatavots pēc noteikta parauga, sk.2.tabulā).

3.Sadarbības pārskatu.